На дан 27. маја 2021. нашао се у тиму за Европско првенство 2020, које је због пандемије ковида 19 помјерено за 2021. На дан 8. јуна играо је у побједи од 3:1 против Албаније у пријатељској утакмици, последњој пред почетак Европског првенства. На првенству, у првом колу групе Д, ушао је у игру у 67 минуту умјесто Алекса Крала, а Чешка је побиједила Шкотску 2:0, са два гола Патрика Шика. У другом колу је био стартер, изашао је из игре у 63 минуту, када је умјесто њега ушао Крал, а Чешка је ремизирала 1:1 против Хрватске. У трећем колу, поново је био стартер, док је изашао у 84 минуту, када је Матјеј Видра ушао у игру, а Чешка је изгубила 1:0 од Енглеске и прошла је даље са трећег мјеста. У осмини финала, постигао је гол и асистирао је Шику у побједи од 2:0 против Холандије. У четвртфиналу, изашао је из игре у 46. минуту, умјесто њега ушао је Михаел Крменчик, а Чешка је изгубила 2:1 од Данске.